અમદાવાદ: ભારતીય જ્ઞાનપીઠ દ્વારા 2015નો જ્ઞાનપીઠ એવોર્ડ ગુજરાતના પ્રસિદ્ધ સાહિત્યકાર શ્રી રઘુવીર ચૌધરીને આપવાની જાહેરાત કરવામાં આવી છે. એક સત્તાવાર જાહેરાતમાં જણાવવામાં આવ્યું હતું કે જ્ઞાનપીઠ પસંદગી બોર્ડે 51મા જ્ઞાનપીઠ એવોર્ડ માટે રધુવીર ચૌધરીના નામ પર મોહર લગાવી છે. રઘુવીર ચૌધરી જ્ઞાનપીઠ એવોર્ડ દ્વારા સન્માનિત થનાર ચોથા ગુજરાતી છે. આ બેઠકની અધ્યક્ષતા વરિષ્ઠ સાહિત્યકાર આલોચક નામવર સિંહે કરી હતી.